b"\n_START_ARTICLE_\nBiblioteca de Gal\xc3\xadcia\n_START_SECTION_\nCaracter\xc3\xadstiques\n_START_PARAGRAPH_\nRepresenta el sistema bibliotecari gallec davant tots els organismes, f\xc3\xb2rums i plataformes internacionals del m\xc3\xb3n bibliotecari. La Xunta de Gal\xc3\xadcia la va inaugurar l'11 de gener de 2011. La Biblioteca arrenc\xc3\xa0 amb m\xc3\xa9s de 250.000 volums, sense comptar premsa, i un equip de trenta experts al capdavant. En l'actualitat ronda el mili\xc3\xb3 de volums._NEWLINE_Compta amb 15.702 m\xc2\xb2 \xc3\xbatils, distribu\xc3\xafts en sis altures._NEWLINE_La biblioteca, la missi\xc3\xb3 de la qual \xc3\xa9s reunir, conservar i difondre el patrimoni bibliogr\xc3\xa0fic de Gal\xc3\xadcia i tota la producci\xc3\xb3 impresa, sonora, audiovisual o inform\xc3\xa0tica vinculada, guarda en la seva col\xc2\xb7lecci\xc3\xb3 des de volums del segle XVI, manuscrits o primeres edicions dels autors del Rexurdimento fins a cartell de festes, reflex de la hist\xc3\xb2ria del pa\xc3\xads. Endem\xc3\xa9s, promociona i difon la cultura gallega, facilitant l'acc\xc3\xa9s al patrimoni bibliogr\xc3\xa0fic gallec, ja sigui de manera presencial o virtual, i ser\xc3\xa0 una pe\xc3\xa7a clau per a les activitats culturals relacionades amb el llibre, la lectura i les biblioteques. En aquest marc, destinar\xc3\xa0 recursos especials a la promoci\xc3\xb3 de la literatura infantil i juvenil en gallec, potenciant el seu valor i la diversitat cultural._NEWLINE_Tant els ciutadans en general com el p\xc3\xbablic professional poden accedir a la informaci\xc3\xb3 rellevant per a usos culturals i educatius._NEWLINE_Entre les col\xc2\xb7leccions que alberga la biblioteca hi ha els fons bibliogr\xc3\xa0fics de Isaac D\xc3\xadaz Pardo, Rodolfo Nu\xc3\xb1ez de las Cuevas, Basilio Losada, Xes\xc3\xbas Alonso Montero, Carlos Casares, Luis Losada Espinosa, Agust\xc3\xadn Sixto Seco o Celso Collazo Lema._NEWLINE_La biblioteca tamb\xc3\xa9 custodia els fons del Consello da Cultura Galega:  Arquivo da Emigraci\xc3\xb3n Galega. Arquivo Sonoro de Galicia i el Centre de Documentaci\xc3\xb3 Socioling\xc3\xbc\xc3\xadstica.\n_START_SECTION_\nFons i col\xc2\xb7leccions\n_START_PARAGRAPH_\nLa Biblioteca de Gal\xc3\xadcia cust\xc3\xb2dia les biblioteques personals de Xes\xc3\xbas Alonso Montero, Celso Collazo Lema, Isaac D\xc3\xadaz Pardo, Basilio Losada, Luis Losada Espinosa, Rodolfo N\xc3\xba\xc3\xb1ez de las Cuevas i Agust\xc3\xadn Sixto Seco._NEWLINE_La col\xc2\xb7lecci\xc3\xb3 de l'hemeroteca hist\xc3\xb2rica comen\xc3\xa7a amb el primer diari publicat a Gal\xc3\xadcia, El Cat\xc3\xb3n Compostelano. Aquesta hemeroteca inclou tant cap\xc3\xa7aleres publicades a Gal\xc3\xadcia com el l'emigraci\xc3\xb3 (Caras y Caretas, El Eco de Galicia...)._NEWLINE_La cartoteca inclou els fons que ingressen per dip\xc3\xb2sit legal des de l'any 2008, a m\xc3\xa9s de la col\xc2\xb7lecci\xc3\xb3 de mapes de Carlos D\xc3\xadaz i Alicia Castro. Aquesta col\xc2\xb7lecci\xc3\xb3 inclou la majoria dels mapes antics impresos des del segle XVI (190 mapes) amb exemplars com els d'Ojea o la Carta Xeom\xc3\xa9trica de Galicia de Domingo Font\xc3\xa1n. Tamb\xc3\xa9 en 2008 el ge\xc3\xb2graf Nu\xc3\xb1ez de las Cuevas don\xc3\xa0 la seva col\xc2\xb7lecci\xc3\xb3 bibliogr\xc3\xa0fica que inclou 387 mapws. Entre ells hi ha mapes realitzats en la Segona Guerra Mundial com el realitzats per l'ex\xc3\xa8rcit alemany quan non estava complet el Mapa Topogr\xc3\xa0fic Nacional. Tamb\xc3\xa9 hi destaca el mapa usat per l'Estat Major del general Dwight D. Eisenhower, en 1945, indicant les distintes zones d'acci\xc3\xb3 i ocupaci\xc3\xb3 d'Alemanya pels diferents pa\xc3\xafsos aliats._NEWLINE_A la biblioteca tamb\xc3\xa9 s'hi guarden fons gr\xc3\xa0fics, sonors i audiovisuals."